b'\n_START_ARTICLE_\nStra\xc5\xbea (Srebrenik, BiH)\n_START_SECTION_\nZemljopis\n_START_PARAGRAPH_\nSelo je na kamenom tlu pa nemaju problema s klizi\xc5\xa1tima. Skoro je svaka zemlji\xc5\xa1na povr\xc5\xa1ina zasijana. Zbog jako dobre vode ljudi uzimaju ovda\xc5\xa1nju vodu i nose je u druga sela._NEWLINE_ Sa zapada i istoka protje\xc4\x8du Javorni\xc4\x8dki i Sokolski potok, koji izviru u blizini.\n_START_SECTION_\nPovijest\n_START_PARAGRAPH_\nVe\xc4\x87insko stanovni\xc5\xa1tvo je hrvatsko-katoli\xc4\x8dko, tako da na tom podru\xc4\x8dju postoji \xc5\xbeupa Dragunja, sa sjedi\xc5\xa1tem u Donjoj Dragunji. Za\xc5\xa1titnik \xc5\xbeupe Dragunja je Sv.Leopold Bogdan Mandi\xc4\x87 i slavi se 12. svibnja. \xc5\xbdupa Dragunja je osnovana 1985.godine izdvajanjem iz \xc5\xbeupe Bre\xc5\xa1ke. Stra\xc5\xbea pripada \xc5\xbeupi Dragunja. Crkva je izgra\xc4\x91ena i zbog udaljenosti i slabe prometne povezanosti sa sjedi\xc5\xa1tem \xc5\xbeupe. Put je lo\xc5\xa1, krivudav, s mnogo uzbrdica, izranjavan klizi\xc5\xa1tima. Vjernicima u filijalama zato je te\xc5\xa1ko bilo i\xc4\x87i u \xc5\xbeupnu crkvu pa je zato podignuta filijalna crkva. Utorkom se ovdje odr\xc5\xbeavaju euharistije.'